حجت الاسلام سید علی فضل الله:

عربوں کا انقلاب فتنہ و اختلافات کا شکار ہوگیا

رسا نیوز ایجنسی - بیروت لبنان کے امام جمعہ نے اس بات کی جانب اشارہ کرتے ہوئے کہ عربوں کا انقلاب فتنہ و اختلافات کا شکار ہوگیا ، اسلامی بیداری کے دروس سے بخوبی استفادہ کی تاکید کی ۔

خبر کا کوڈ: ۶۲۹۴

تاریخ: ۰۶ فروردين ۲۰۱۴ - ۱۵:۴۰

رسا نیوز ایجنسی کی رپورٹ کے مطابق، بیروت لبنان کے امام جمعہ حجت الاسلام سید علی فضل الله نے لبنان کی سیاسی پارٹی ناصریین کے اراکین سے ملاقات میں عربوں کے انقلاب میں رونما ہونے والی تبدیلیوں کی جانب اشارہ کیا اور کہا: عربوں کے انقلاب کا آغاز آمریت اور سامراجیت سے مقابلہ کے لئے ہوا مگر یہ انقلاب فورا ہی اختلافات اور فتنہ کا شکار ہوگیا ۔

انہوں نے مزید کہا: اس انقلاب نے اسلامی معاشرہ کی کمزوری سے پردہ اٹھایا جس کی تقویت لازمی ہے تاکہ اسلامی ممالک کی بنیادیں محکم و مستحکم ہوں ۔

حجت الاسلام فضل الله نے اسلامی اتحاد اور اختلافات سے پرھیز کی تاکید کرتے ہوئے کہا: اتحاد و معتدل طریقہ اپنا کر اسلامی ممالک کو فتنہ کی اگ سے نجات دیا جاسکتا ہے اور اسلامی ممالک کو کئی حصوں اور ٹکڑوں میں تقسیم کرنے کے حوالہ سے دشمن کی سیاستوں کو ناکام کیا جا سکتا ہے  ۔

بیروت کے امام جمعہ نے مزید کہا: فتنہ کو روکنے میں تمام امکانات و وسائل سے استفادہ اور اپنے حقیقی دشمن غاصب صھیونیت کو فراموش نہ کرنا بہت ضروری و لازمی ہے ۔

انہوں نے دشمن سے مقابلہ میں علاقہ کی تمام نھضتوں ، کمیٹیوں اور پارٹیوں کا متحد ہونا ضروری جانا ۔